Šaltmėtė

Šaltmėtė (Mentha spicata) – notrelinių (Lamiaceae) šeimos mėtų (Mentha) genties augalų rūšis. Kilusi iš Egipto, Pietryčių Europos, Vakarų Azijoshttp://www.ars-grin.gov/cgi-bin/npgs/html/taxon.pl?24082  %, tačiau dabar kultivuojama visoje Europoje.

Daugiametis žolinis, 30 – 100 cm aukščio augalas. Stiebas status, tvirtas. lapai priešiniai, kiaušiniški, plaukuoti, smarkiai dantytais kraštais. Žiedynai – stiebų viršūnėse, sudaryti iš smulkių, kvapnių, rausvų žiedelių.

Šaltmėtė Lietuvoje nuo seno auginama darželiuose kaip prieskoninis ir dekoratyvinis augalas. Kartais sulaukėja.

Augale yra 0,7 – 1,8 % eterinių aliejų. Šaltmėtės aromatas švelnus, nepalieka aštraus šalčio jausmo burnoje kaip pipirmėtė. Augalo dalimis gardinami konditerijos gaminiai, padažai, gaminamos arbatos, vartojama peršalus.

 Šaltiniai 


Kategorija:Notreliniai
Kategorija:Dekoratyviniai augalai
Kategorija:Vaistiniai augalai
Kategorija:Prieskoniniai augalai